২০১৪-১৫ সংযুক্ত আরব আমিরাতে অস্ট্রেলিয়া বনাম পাকিস্তান ক্রিকেট দল
অস্ট্রেলিয়া ক্রিকেট দল পূর্ব-নির্ধারিত সময়সূচী মোতাবেক ৫ অক্টোবর থেকে ৩ নভেম্বর, ২০১৪ তারিখ পর্যন্ত সংযুক্ত আরব আমিরাত সফর করে। সেখানে তারা পাকিস্তান ক্রিকেট দলের বিপক্ষে একটি টুয়েন্টি২০ আন্তর্জাতিক, তিনটি একদিনের আন্তর্জাতিকে অংশ নেয়। এছাড়াও দল দুইটি টেস্ট খেলায় প্রতিদ্বন্দ্বিতা করে। পাকিস্তানে পর্যাপ্ত নিরাপত্তা না থাকায় সংযুক্ত আরব আমিরাতে এ ক্রিকেট সিরিজের আয়োজন করা হয়েছে। সীমিত ওভারের খেলাগুলোয় অস্ট্রেলিয়া দল একাধিপত্য বিস্তার করলেও টেস্ট সিরিজে পাকিস্তান দল ২-০ ব্যবধানে হোয়াইটওয়াশ করে।